**Bosna i Hercegovina**

#  Federacija Bosne i Hercegovine

 **Tuzlanski kanton**

 OPĆINA Doboj Istok

 OPĆINSKO VIJEĆE

Broj: 02-04-209/21

Datum, 28.01.2021. godine

 Na osnovu člana 2.12. stav 5. Izbornog zakona Bosne i Hercegovine („Službeni glasnik BiH” broj: 23/01, 7/02, 9/02, 20/02, 25/02, 14/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14 i 31/16), člana 7. Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini („Službeni glasnik BiH” , broj: 57/17, 60/17 i 10/18) i člana 1. Odluke o objavljivanju oglasa za imenovanje predsjednika i člana Općinske izborne komisije Doboj Istok, broj: 02-04-207/21 od 28.01.2021.godine, Općinsko vijeće općine Doboj Istok, objavljuje

# **JAVNI OGLAS**

**za imenovanje predsjednika i člana Općinske izborne komisije Doboj Istok**

#### OPĆI USLOV

 Članovi Općinske izborne komisije su lica sa pravom glasa, (član 2.2 Izbornog zakona Bosne i Hercegovine)

Član općinske izborne komisije po članu 2.12. stav 4. Izbornog zakona BiH može biti predsjednik ili sudija redovnog suda, sekretar općinskog vijeća, lica profesionalno zaposlena u općinskim organima uprave i druga lica, ako ispunjavaju uslove određene članom 2.2 Izbornog zakona, a nemaju smetnji iz člana 2.3 Izbornog zakona

**POSEBNI USLOVI**

 Shodno odredbama Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini ((„Službeni glasnik BiH”, broj: 57/17, 60/17 i 10/18) , član Komisije mora ispunjavati i posebne uslove:

Prema članu 2. Uputstva

1. da ima prebivalište u Općini Doboj Istok,
2. da ima završen fakultet, odnosno VII/1 stepen stručne spreme ili završen fakultet Bolonjskog sistema studiranja sa najmanje 180ETCS i
3. da posjeduje iskustvo u provođenju izbora.

 Pod iskustvom u provedbi izbora podrazumijeva se:

a) članstvo u izbornoj komisiji i

b) članstvo u biračkom odboru na izborima obuhvaćenim Izbornim zakonom BiH.

Prema članu 2. Uputstva

Izuzetno od odredbe iz člana 2. stav (1) tačka C) ovog uputstva, član izborne komisije može biti lice koje ima VII/1 stepen stručne spreme, završen pravni fakultet, odnosno da je završio pravni fakultet Bolonjskog sistema studiranja s najmanje 180ETCS, bez izbornog iskustva propisanog stavom 2. člana 2. Uputstva.

**Uslovi iz člana 2.3. Izbornog zakona BiH:**

Za člana izborne komisije ili biračkog odbora ne može biti imenovano lice:

1. koje se ne može kandidirati u smislu odredbi članova **1.6, 1.7 i 1.7a** Izbornog zakona;
2. koje je član najvišeg izvršno-političkog organa političke stranke ili koalicije

 (predsjednik, potpredsjednik, generalni sekretar ili član izvršnog odbora ili glavnog odbora);

1. koje je nosilac izabranog mandata ili je član izvršnog organa vlasti, osim u slučajevima

 predviđenim članom 2.12 stav (4) Izbornog zakona;

1. koje je kandidat za izbore za bilo koji nivo vlasti; i
2. kojem je izrečena kazna za radnju koja predstavlja težu povredu izbornih zakona ili propisa

 za koju je lično odgovorno, u posljednje četiri godine, računajući od dana pravosnažnosti odluke.

Centralna izborna komisija BiH odlučit će da li težina povrede ili lična odgovornost u smislu

tačke 5. čine lice nepodobnim da bude član izborne komisije.

Uslovi iz člana 2.14 Izbornog zakona BiH:

Sastav izborne komisije je multietničan, tako da odražava zastupljenost konstitutivnih naroda, uključujući i ostale, u općini Doboj Istok, vodeći računa o posljednjem popisu stanovništva provedenom na državnom nivou. Sastav izborne komisije će, odražavati odgovarajuću zastupljenost spolova.

**OPŠTI PODACI**

 Općinska izborna komisija je nadležna za provedbu izbora na području općine Doboj Istok, a u skladu sa članom 2.13 Izbornog zakona Bosne i Hercegovine “Službeni glasnik BiH”, br: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 33/08, 37/08, 32/10, 18/13, 7/14 I 31/16).

 Članove Općinske izborne komisije imenuje Općinsko vijeće Doboj Istok uz saglasnost Centralne izborne komisije.

 Mandat članova Općinske izborne komisije je sedam (7) godina.

 Za provođenje postupka po javnom oglasu Općinsko vijeće je imenovalo konkursnu komisiju sa zadatkom da pridržavajući se odredbi Uputstva o utvrđivanju kvalifikacija, broja, imenovanju i razrješenju i obuci članova izborne komisije osnovne izborne jedinice u Bosni i Hercegovini („Službeni glasnik BiH” , broj: 57/17, 60/17 i 10/18) , u roku od 8. dana po zatvaranju javnog oglasa, Općinskom vijeću podnese pismeni izvještaj i rang listu kandidata koji ispunjavaju uslove.

Prijave kandidata treba da sadrže kraću biografiju, adresu i kontakt telefon.

**Uz prijavu treba dostaviti:**

* kopiju lične karte, potvrdu o prebivalištu, dokaz o stručnoj spremi, dokaz o iskustvu u provođenju izbora kad se to traži.

Uz prijavu se dostavlja popunjeni obrazac o činjenicama zbog kojih član izborne komisije ne bi mogao biti imenovan u smislu člana 2.3 Izbornog zakona, a koji obrazac se može preuzeti u Šalter sali Općine Doboj Istok.

 Sa prijavljenim kandidatima koji ispunjavaju uslove, konkursna komisija će obaviti intervju.

 Oglas ostaje otvoren osam (8) dana, od dana objavljivanja u dnevnom listu „Oslobođenje“ i na web stranici Općine ([www.opcinadobojistok.ba](http://www.opcinadobojistok.ba)).

Prijave sa traženom dokumentacijom mogu se dostaviti lično ili putem pošte preporučeno sa naznakom “PRIJAVA NA JAVNI OGLAS za člana OIK”, na adresu: Općina Doboj Istok - Općinsko vijeće, Klokotnica.

 Neblagovremene i nepotpune prijave neće se razmatrati.

 PREDSJEDAVAJUĆI

 OPĆINSKOG VIJEĆA

 Selmin Karić, s.r.

***KANDIDAT ZA IMENOVANJE NA POZICIJU ČLANA OPĆINSKE IZBORNE KOMISIJE OPĆINE DOBOJ ISTOK***

|  |
| --- |
| ***Uputstvo*:** *Molimo Vas, odgovorite na svako pitanje jasno* *i u potpunosti. Pišite čitko hemijskom olovkom ili kucajte na pisaćoj mašini. Pažljivo slijedite sve upute.* |
| Lični podaci: |
| Prezime | Ime | Očevo ime | Djevojačko prezime |
| Stalna adresa boravkaStalni broj telefona | Trenutačna adresaTrenutačni broj telefona |
|  |
|  |
| **IZJAVA O NEPOSTOJANJU SMETNJI ZA IMENOVANJE ZA ČLANA IZBORNE KOMISIJE** |
| * Ovim izjavljujem da nisam na izdržavanju kazne izrečene od Međunarodnog suda za ratne zločine u bivšoj Jugoslaviji, od suda Bosne i Hercegovine, suda Republike Srpske ili suda Federacije Bosne i Hercegovine, niti sam osoba koja se nije povinovala naredbi da se pojavi pred sudom (član 1.6, 1.7., 1.7a Izbornog zakona Bosne i Hercegovine).
* Ovim izjavljujem da nisam na fukciji kao član najvišeg izvršnog-političkog organa političke stranke ili koalicije (predsjednik, potpredsjednik, generalni sekretar ili član izvršnog odbora ili glavnog odbora).
* Ovim izjavljujem da nisam nosilac izbornog mandata niti člana izvršnog organa vlasti, osim u slučajevima predviđenim članom 2.12 Izbornog zakona BiH.
* Ovim izjavljujem da nisam osoba koja je kandidat za izbore na bilo kojem nivou vlasti.
* Ovim izjavljujem da mi nije izrečena kazna za radnje koje predstavljaju težu povredu Izbornog zakona ili propisa za koju sam lično odgovaram, u posljednje četiri (4) godine, računajući od dana pravosnažnosti odluke.
* Ovim izjavljujem pod punom moralnom, materijalnom i krivičnom odgovornošću da su svi moji odgovori na gore navedena pitanja, kao i ova izjava istiniti, potpuni i tačni.

  |
| **Datum:**  | **JMBG**  | **Potpis:** |